L'Eliana ofereix espectacles de música i dansa aquest cap de setmana
24 de novembre de 2016

El cap de setmana vinent del 26 i 27 de novembre, l'Eliana acollirà dos grans espectacles musicals. El dissabte 26, un nou concert del festival ‘5 Segles de Música a l'Eliana’ arriba de la mà del pianista uruguaià Humberto Quagliata. El concert, titulat “El piano, el romàntic de sempre”, tindrà lloc a l'Auditori Municipal de l'Eliana a les 20.15 hores i l'entrada serà gratuïta fins a completar l'aforament.

En est, com revela el títol del concert, Quagliata interpretarà peces de grans pianistes del romanticisme espanyol del segle XIX, com a Marcial del Adalid, Isaac Albéniz, Frederic Mompou, Daniel Stéfani i Manuel Balboa. Humberto Quagliata, conegut en els cinc continents, és considerat internacionalment com un dels màxims exponents del pianisme hispanoamericà de la seua generació. Aquest concert substitueix al de Andreas Turini, que en principi va ser anunciat per l'organització del certamen i que no es podrà celebrar a causa de problemes de salut de l'intèrpret italià.

El diumenge 27 es presentarà “Cos”, un espectacle de piano a quatre mans, percussió i dansa, que també se celebrarà en l'Auditori del municipi, a les 20.00 hores. En aquesta ocasió, el preu de l'entrada serà de 7€ i l'entrada reduïda costarà 5€. L'espectacle compta amb les pianistes Vanessa Pons, veïna de l'Eliana, i Amparo Pous. A la percussió estarà Pau Ballester i la dansa serà interpretada pels coreògrafs Yoshua Cinefuegos i Mayor Cháves. Tot açò acompanyat de les obres dels compositors Jonás Bisquet, Vicente Roncero i Pau Ballester. Les entrades d'aquest espectacle es poden adquirir, de manera anticipada, en la web www.elientrada.es.